b'\n_START_ARTICLE_\nDominic Antonelli\n_START_SECTION_\nSotilasura\n_START_PARAGRAPH_\nAntonelli palveli Yhdysvaltain laivastossa lent\xc3\xa4j\xc3\xa4n\xc3\xa4 ja laskeutumisupseerina lentotukialus USS Nimitzill\xc3\xa4. H\xc3\xa4n lensi F/A-18C Horneteilla. Antonellilla on yli 3\xc2\xa0200 lentotuntia 41 erilaisella lentokoneella ja h\xc3\xa4n on suorittanut 273 laskeutumista lentotukialukselle. H\xc3\xa4n on valmistunut Yhdysvaltain ilmavoimien koelentokoulusta (laivaston vaihto-oppilaana).\n_START_SECTION_\nUra NASAssa\n_START_PARAGRAPH_\nAntonelli valittiin NASAn astronauttikoulutukseen hein\xc3\xa4kuussa 2000. Antonelli palveli erilaisissa teknisiss\xc3\xa4 teht\xc3\xa4viss\xc3\xa4 ennen avaruuslentoaan. H\xc3\xa4n toimi pilottina 16. maaliskuuta 2009 laukaistulla avaruussukkulalennolla STS-119. Lento kuljetti viimeisen parin aurinkopaneeleita ja runko-osan Kansainv\xc3\xa4liselle avaruusasemalle (ISS). H\xc3\xa4n vietti lennolla 12 p\xc3\xa4iv\xc3\xa4\xc3\xa4 avaruudessa. H\xc3\xa4n toimi pilottina 14. toukokuuta 2010 laukaistulla sukkulalennolla STS-132.'